Псефит

Псефит (грекче pse'phos – майда таш, шагыл) – кесек бүртүкчөлүү тоо тек – өлчөмү 1 ммден чоң бүртүкчөлөрдөн турган тоо тек. Бүртүкчөлөр (бөлүкчөлөр) сүрүлүп жумуруланган (кой таш, шагыл), жылмаланбай кырлуу (коргол таш, сандык таш) болот. Борпон (шагыл, галечник) жана камдашкан (конгломерат, гравелит, брекчия) сыяктуу түрлөргө бөлүнөт. Псефит көбүнчө тоо жеринде, суу өрөөндөрүндө, деңиз жээктеринде пайда болот. Айрым түрү курулушка колдонулат. 
Категория:Геология
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9